CELEX: 
Language: hr
Date: 2018-02-07 00:00:00
Title: DELEGIRANA UREDBA KOMISIJE (EU) …/... o dopuni Uredbe (EU) 2017/625 Europskog parlamenta i Vijeća uspostavom referentnih laboratorija Europske unije za organizme štetne za bilje

OBRAZLOŽENJE
            
            
               1.KONTEKST DELEGIRANOG AKTA
            
            
               Člankom 92. stavkom 4. Uredbe (EU) 2017/625 Europskog parlamenta i Vijeća o službenim kontrolama i drugim službenim aktivnostima kojima se osigurava primjena propisa o hrani i hrani za životinje, pravila o zdravlju i dobrobiti životinja, zdravlju bilja i sredstvima za zaštitu bilja (Uredba o službenim kontrolama)
                  1
                utvrđeno je da u skladu s člankom 144. te uredbe Komisija delegiranim aktom dopunjuje tu uredbu donošenjem odluke o uspostavi referentnih laboratorija Europske unije. 
            
            
               Djelotvornost službenih kontrola i drugih službenih aktivnosti od ključne je važnosti kako bi nadležna tijela mogla poduzeti odgovarajuće i pravodobne mjere protiv karantenskih štetnih organizama na bilju u smislu članka 3. Uredbe (EU) 2016/2031 o zaštitnim mjerama protiv organizama štetnih za bilje
                  2
                te protiv štetnih organizama koji nisu uvršteni na popis karantenskih štetnih organizama Unije, ali koji bi, u skladu s člankom 30. stavkom 1. te uredbe, mogli ispunjavati uvjete za uvrštenje na taj popis. Ta djelotvornost ovisi i o kvaliteti, ujednačenosti i pouzdanosti metoda analize, ispitivanja i dijagnosticiranja koje primjenjuju službeni laboratoriji te o njihovim rezultatima. Osim toga, primijenjene metode moraju se ažurirati i, prema potrebi, poboljšavati kako bi se postigli navedeni ciljevi. 
            
            
               Stoga bi trebalo uspostaviti referentne laboratorije Europske unije kako bi pridonijeli poboljšanju metoda analize, ispitivanja i dijagnosticiranja štetnih organizama i razvoju validiranih metoda te koordinirali službene laboratorije i pružali im pomoć te promicali ujednačenu praksu pri razvoj ili primjeni tih metoda. 
            
            
               Kako bi se osigurala odgovarajuća specijalizacija, referentne laboratorije Europske unije trebalo bi uspostaviti prema određenim kategorijama štetnih organizama. Pri utvrđivanju kategorija u obzir bi trebalo uzeti prirodu i biološka svojstva štetnih organizama te njihovu kategorizaciju u skladu s dijelom A Priloga I. i dijelom A Priloga II. Direktivi 2000/29/EZ
                  3
               . U skladu s time trebalo bi uspostaviti referentne laboratorije Europske unije za sljedeće kategorije štetnih organizama: kukci i crvi, oblići, bakterije, gljive i algašice, virusi, viroidi i fitoplazme (ažurirani naziv za „mikoplazme” iz te direktive).
            
            
               2.SAVJETOVANJA PRIJE DONOŠENJA AKTA
            
            
               Ovaj nacrt delegiranog akta bio je predmet savjetovanja s javnosti provedenog u razdoblju od 12. prosinca 2017. do 9. siječnja 2018. na portalu Bolja regulativa. Primljena su ukupno 3 odgovora koja su javno dostupna i uzeta su u obzir
                  4
               . 
            
            
               Komisija se savjetovala sa stručnom skupinom za službene kontrole 29. svibnja 2017. i 15. prosinca 2017.
            
            
               3.PRAVNI ELEMENTI DELEGIRANOG AKTA
            
            
               Delegiranim aktom uspostavljaju se referentni laboratoriji Europske unije za organizme štetne za bilje u skladu s člankom 92. stavkom 4. Uredbe (EU) 2017/625. 
            
            
               DELEGIRANA UREDBA KOMISIJE (EU) …/...
            
            
               оd 7.2.2018.
            
            
               o dopuni Uredbe (EU) 2017/625 Europskog parlamenta i Vijeća uspostavom referentnih laboratorija Europske unije za organizme štetne za bilje
            
            
               EUROPSKA KOMISIJA,
            
            
               uzimajući u obzir Ugovor o funkcioniranju Europske unije,
            
            
               uzimajući u obzir Uredbu (EU) 2017/625 Europskog parlamenta i Vijeća o službenim kontrolama i drugim službenim aktivnostima kojima se osigurava primjena propisa o hrani i hrani za životinje, pravila o zdravlju i dobrobiti životinja, zdravlju bilja i sredstvima za zaštitu bilja, o izmjeni uredaba (EZ) br. 999/2001, (EZ) br. 396/2005, (EZ) br. 1069/2009, (EZ) br. 1107/2009, (EU) br. 1151/2012, (EU) br. 652/2014, (EU) 2016/429 i (EU) 2016/2031 Europskog parlamenta i Vijeća, uredaba Vijeća (EZ) br. 1/2005 i (EZ) br. 1099/2009 i direktiva Vijeća 98/58/EZ, 1999/74/EZ, 2007/43/EZ, 2008/119/EZ i 2008/120/EZ te o stavljanju izvan snage uredaba (EZ) br. 854/2004 i (EZ) br. 882/2004 Europskog parlamenta i Vijeća, direktiva Vijeća 89/608/EEZ, 89/662/EEZ, 90/425/EEZ, 91/496/EEZ, 96/23/EZ, 96/93/EZ i 97/78/EZ te Odluke Vijeća 92/438/EEZ (Uredba o službenim kontrolama)
                  5
               , a posebno njezin članak 92. stavak 4.,
            
            
               budući da:
            
            
               (1)Nadležna tijela moraju poduzeti odgovarajuće i pravodobne mjere protiv karantenskih štetnih organizama u smislu članka 3. Uredbe (EU) 2016/2031
                  6
                Europskog parlamenta i Vijeća te protiv štetnih organizama koji nisu uvršteni na popis karantenskih štetnih organizama Unije, ali koji bi, u skladu s člankom 30. stavkom 1. te uredbe, mogli ispunjavati uvjete za uvrštenje na taj popis. U tom je pogledu od ključne važnosti djelotvornost službenih kontrola i drugih službenih aktivnosti kojima se osigurava sukladnost sa zakonodavstvom Unije.
            
         
         
            
               (2)Ta djelotvornost ovisi o kvaliteti, ujednačenosti i pouzdanosti metoda analize, ispitivanja i dijagnosticiranja koje primjenjuju službeni laboratoriji određeni u skladu s člankom 37. stavkom 1. Uredbe (EU) 2017/625 te o rezultatima analiza, ispitivanja i dijagnosticiranja koje obavljaju ti službeni laboratoriji. 
            
            
               (3)Te se metode moraju ažurirati i, prema potrebi, poboljšavati kako bi se osigurala kvaliteta, ujednačenost i pouzdanost podataka koji se dobivaju primjenom tih analitičkih, ispitnih i dijagnostičkih metoda.
            
            
               (4)Mjere poduzete u prijašnjim slučajevima zaraze pokazuju da bi službenim laboratorijima, koji su određeni u skladu s člankom 37. Uredbe (EU) 2017/625, bila od koristi koordinacija i pomoć pri poboljšanju i promicanju ujednačenih praksi pri razvoju ili uporabi metoda analize, ispitivanja i dijagnosticiranja koje primjenjuju navedeni službeni laboratoriji, te pri tumačenju rezultata.
            
            
               (5)Stoga bi trebalo uspostaviti referentne laboratorije Europske unije kako bi se pridonijelo poboljšanju i usklađivanju metoda analize, ispitivanja i dijagnosticiranja, razvoju validiranih metoda te koordiniranoj pomoći tim službenim laboratorijima.
            
            
               (6)Kako bi se osigurala odgovarajuća specijalizacija, za svaku posebnu kategoriju štetnog organizma trebalo bi odrediti jedan referentni laboratorij Europske unije. Pri utvrđivanju kategorija u obzir bi trebalo uzeti prirodu i biološka svojstva štetnih organizama, u skladu s njihovom kategorizacijom utvrđenom u dijelu A Priloga I. i dijelu A Priloga II. Direktivi Vijeća 2000/29/EZ
                  7
               . U skladu s time trebalo bi uspostaviti referentne laboratorije Europske unije za sljedeće kategorije štetnih organizama: kukci i crvi, oblići, bakterije, gljive i algašice, virusi, viroidi i fitoplazme (ažurirani naziv za „mikoplazme” iz te direktive).
            
            
               DONIJELA JE OVU UREDBU:
            
            
               Članak 1.
            
            
               Osnivaju se referentni laboratoriji Europske unije u pogledu karantenskih štetnih organizama iz članka 3. Uredbe (EU) 2016/2031 Europskog parlamenta i Vijeća te u pogledu štetnih organizama koji nisu uvršteni na popis karantenskih štetnih organizama Unije, ali koji bi, u skladu s člankom 30. stavkom 1. te uredbe, mogli ispunjavati uvjete za uvrštenje na taj popis, te na temelju kategorizacije iz Direktive Vijeća 2000/29/EZ:
            
            
               (a)referentni laboratorij Europske unije za kukce i crve;
            
            
               (b)referentni laboratorij Europske unije za obliće;
            
            
               (c)referentni laboratorij Europske unije za bakterije;
            
            
               (d)referentni laboratorij Europske unije za gljive i algašice;
            
            
               (e)referentni laboratorij Europske unije za viruse, viroide i fitoplazme.
            
            
               Članak 2.
            
            
               Ova Uredba stupa na snagu dvadesetog dana od dana objave u Službenom listu Europske unije. 
            
            
               Ova je Uredba u cijelosti obvezujuća i izravno se primjenjuje u svim državama članicama.
            
            
               Sastavljeno u Bruxellesu 7.2.2018.
            
            
               
                     Za Komisiju
               
               
                     Predsjednik
                     Jean-Claude JUNCKER
               
               
            
         
         
            
                  
                     (1)
                  
                        Uredba (EU) 2017/625 Europskog parlamenta i Vijeća od 15. ožujka 2017. o službenim kontrolama i drugim službenim aktivnostima kojima se osigurava primjena propisa o hrani i hrani za životinje, pravila o zdravlju i dobrobiti životinja, zdravlju bilja i sredstvima za zaštitu bilja, o izmjeni uredaba (EZ) br. 999/2001, (EZ) br. 396/2005, (EZ) br. 1069/2009, (EZ) br. 1107/2009, (EU) br. 1151/2012, (EU) br. 652/2014, (EU) 2016/429 i (EU) 2016/2031 Europskog parlamenta i Vijeća, uredaba Vijeća (EZ) br. 1/2005 i (EZ) br. 1099/2009 i direktiva Vijeća 98/58/EZ, 1999/74/EZ, 2007/43/EZ, 2008/119/EZ i 2008/120/EZ te o stavljanju izvan snage uredaba (EZ) br. 854/2004 i (EZ) br. 882/2004 Europskog parlamenta i Vijeća, direktiva Vijeća 89/608/EEZ, 89/662/EEZ, 90/425/EEZ, 91/496/EEZ, 96/23/EZ, 96/93/EZ i 97/78/EZ te Odluke Vijeća 92/438/EEZ (Uredba o službenim kontrolama) (SL L 95, 7.4.2017., str. 1.).
               
               
                  
                     (2)
                  
                        Uredba (EU) 2016/2031 Europskog parlamenta i Vijeća od 26. listopada 2016. o zaštitnim mjerama protiv organizama štetnih za bilje i o izmjeni uredaba (EU) br. 228/2013, (EU) br. 652/2014 i (EU) br. 1143/2014 Europskog parlamenta i Vijeća te stavljanju izvan snage direktiva Vijeća 69/464/EEZ, 74/647/EEZ, 93/85/EEZ, 98/57/EZ, 2000/29/EZ, 2006/91/EZ i 2007/33/EZ (SL L 317, 23.11.2016., str. 4.).
               
               
                  
                     (3)
                  
                        Direktiva Vijeća 2000/29/EZ od 8. svibnja 2000. o zaštitnim mjerama protiv unošenja u Zajednicu organizama štetnih za bilje ili biljne proizvode i protiv njihovog širenja unutar Zajednice (SL L 169, 10.7.2000., str. 1.).
               
               
                  
                     (4)
                  
                        https://ec.europa.eu/info/law/better-regulation/have-your-say_hr
               
               
                  
                     (5)
                  
                        SL L 95, 7.4.2017., str. 1.
               
               
                  
                     (6)
                  
                        Uredba (EU) 2016/2031 Europskog parlamenta i Vijeća od 26. listopada 2016. o zaštitnim mjerama protiv organizama štetnih za bilje i o izmjeni uredaba (EU) br. 228/2013, (EU) br. 652/2014 i (EU) br. 1143/2014 Europskog parlamenta i Vijeća te stavljanju izvan snage direktiva Vijeća 69/464/EEZ, 74/647/EEZ, 93/85/EEZ, 98/57/EZ, 2000/29/EZ, 2006/91/EZ i 2007/33/EZ (SL L 317, 23.11.2016., str. 4.).
               
               
                  
                     (7)
                  
                        Direktiva Vijeća 2000/29/EZ od 8. svibnja 2000. o zaštitnim mjerama protiv unošenja u Zajednicu organizama štetnih za bilje ili biljne proizvode i protiv njihovog širenja unutar Zajednice (SL L 169, 10.7.2000., str. 1.).